

REPUBLIKA HRVATSKA

POŽEŠKO-SLAVONSKA ŽUPANIJA

OPĆINA ČAGLIN

Općinski načelnik

KLASA:612-01/23-01/2

URBROJ:2177-3-2-23-1

Čaglin,31.ožujka 2023.

Na temelju članka 1.Zakona o financiranju javnih potreba u kulturi (NN br.47/90 , 27/93, i 38/09.), članka 46.Statuta Općine Čaglin(„Službeni glasnik Općine Čaglin“ broj:1/18,2/20,3/20-pročišćeni tekst i 3/20), Općinski načelnik Općine Čaglin donosi

***IZVJEŠĆE O IZVRŠENJU PROGRAMA***

***javnih potreba u kulturi za 2022*.**

***1.Program udruga kulture***

Na području Općine Čaglin već niz godina djeluje :

1**.Udruga Eko centar Latinovac** koja je između ostalih programa i projekata radila na aktivnostima:

-**Održiva poljoprivreda-održiva ruralna zajednica**

Organizirali su uređenje i postavljanje edukativno-pokaze bio vrtove na imanju koje koristi Udruga. Napravljen je plan i izrađen dizajn novih vrtova, od prikupljanja podataka ekoloških proizvođača do sadnje ekoloških proizvoda i prezentacija ekološke proizvodnje vina.

-**Volonterska karavana**

Održane su radionice za mlade i širu javnost kako prezentirati volontiranje kao što su: hangout za mlade s područja općine Čaglin, radionice tijekom Uskršnjeg sajma u Požegi ,posjeta učenika Ekonomske škole u okviru Erasmus+projekta (sudjelovalo je 40-ak učenika i profesora iz Hrvatske, Italije ,Turske.Latvije i Rumunjske.

Održane su radionice za djecu i mlade osnovnih škola iz Kutjeva, Čaglina Jakšica i ostalih, te volontiranje u Udruzi Mi -djeca s poteškoćama u razvoju, pomoć mještanima u selu na sezonskim poslovima.

**-Organizacija manifestacija**

Eko centar Latinovac je organizirao Proljetni festival u Latinovcu .

**-Promotivne aktivnosti i umrežavanje**

Održani su festivali ,radionice , sajmovi i radne akcije na području Požeško-slavonske i Brodsko-podravske županije.

Financijska sredstva u iznosu **13.000,00 kuna** utrošena su na projektima.

***2.Program zaštite,očuvanja, obnove i revitalizacije kulturnih dobara***

- Na području općine Čaglin djeluje Odbor za uređenje i zaštitu Sovskog jezera u Sovskom Dolu. Odbor djeluje dugi niz godina, a radi na spašavanju Sovskog jezera od izumiranja jer je Sovsko jezero prirodni fenomen-zaštićeni krajolik . Radi se na zaštiti i očuvanju Sovskog jezera biljnog i životinjskog svijeta u Sovskom jezeru i zaštićenoj zoni oko Sovskog jezera.

Radilo se na održavanju (košnja tokom cijele godine) i uređenju okoliša radi razvoja lokalnog turizma u Općini Čaglin. Obnovljeni su stolovi i dijelovi igrališta .

Održana je trail utrka -trčanje.

Financijska sredstva u iznosu **10.000,00** kuna utrošena su na košnju i uređenje okoliša, bojanje i obnavljanje stolova, te održavanje trail utrke.

**-Vjerske zajednice, sakralni objekti i kulturna dobra**

Značajniji sakralni objekti su tri Župne : Ruševo ,Zdenkovac i Čaglin (12) kapelica.

Župa Ruševo- radovi na hidroizolaciji i vanjskoj žbuci

Župa Zdenkovac- redovno održavnaje župne crkve i okoliša

Župa Čaglin-redovno održavanje župne crkve i okoliša.

Financijska sredstva u iznosu **40.000,00** kuna utrošeno je na popravke i održavanje kapelica .

**Ukupno sakralni objekti 40.000,00 kuna .**

Od kulturnih dobara značajna je stara zgrada bivše Općine Ruševo u koju je uloženo 20.959,00  **kuna** za unutarnje uređenje prostora.

***3.Održavanje glazbenih ,kazališnih i folklornih priredbi***

Od glazbenih događanja mogu se istaknuti susreti umirovljenika . Nositelj ovog programa je Matica umirovljenika Općine Čaglin. Cilj ove manifestacije je druženje umirovljenika, te skrb i briga o umirovljenicima treće životne dobi.

U 2022.godini održano je natjecanje u pikadu u Kutjevu , te natjecanje u kuhanju paprikaša u Ruševu na Iššijadi .Organizirali su i natjecanje umirovljenika u pikadu , belli i šahu u Jakšiću.

Sudjelovali su na pjevačkim susretima umirovljenika u Varaždinu. Sudjelovali su na Travell -trčanje na Sovskom jezeru.

Financijska sredstva u iznosu **10.000,00 kuna** su doznačena i utrošena u cijelosti.

Udruga Silva iz Duboke provodila je aktivnosti „Večer poezije „ na kojoj je sudjelovalo lokalno stanovništvo svih dobnih skupina od 7 do 63 godine.

Sudionici su pjevali, svirali i čitali pjesme i poeziju.

Financijska sredstva u iznosu **3.000,00** kuna su doznačena i potrošena u cijelosti.

***4.Druge društvene aktivnosti***

Udruga Put istina i život održala je gastronomsku manifestaciju iššijada - natjecanje u kuhanju pilećeg paprikaša. U čast poginulom hrvatskom branitelju iz Sovskog Dola održana je sveta misa s procesijom od Sovskog Dola do Sovskog jezera , ali i obilazak grobova poginulih hrvatskih branitelja iz Domovinskog rata s područja župe Ruševo. Održana je komemoracija žrtvama drugog svjetskog rata i poraća. Održane su radne akcije na uređenju zgrade bivše Općine Ruševo , te suradnja suradnja s drugim udrugama s područja općine Čaglin i fakulteta vinarstva iz Požege (očuvanje starih sorti voćaka).

Doznačena su im financijska sredstva u iznosu **15.000,00 kuna** i u cijelosti utrošena.

Udruga dragovoljaca i veterana Domovinskog rata PSŽ,Ogranak Čaglin regulira prava hrvatskih branitelja iz Domovinskog rata, radi na iznošenju istine o Domovinskom ratu u zemlji i inozemstvu, na zaštiti časti i dostojanstva poginulih hrvatskih branitelja , na humanitarnim djelatnostima u udruzi i izvan nje, surađuju sa udrugama proisteklim iz Domovinskog rata te pružanju psihosocijalne pomoći preko Ministarstva branitelja. Obilježavaju obljetnice pogibije hrvatskih branitelja i na obilježavanju postrojbi i akcija iz Domovinskog rata.

Doznačena su im financijska sredstva u iznosu **10.000,00** kuna i realizirana u cijelosti.

Udruga multiple skleroze provodili su usluge specijalizirane terapije , fiziklane terapijete održavali edukaciju o volontiranje u Osnovnoj školi Antuna Kanižlića u Požegi.

Doznačena su im financijska sredstva u iznosu 1.000,00 kuna i realizirana u cijelosti.

**Programom javnih potreba u kulturi u Općini Čaglin za 2022. godinu planirano je 132.000,00 kuna a realizirano 122.959,00 kuna .**

**Sveukupno realizirano u području kulture 122.959,00 kuna.**

Izvješće Programa javnih potreba u kulturi objavit će se u „ Službenom glasniku općine Čaglin.“

OPĆINSKI NAČELNIK:

Dalibor Bardač.